Dassault-Breguet Super Étendard

Dassault Super Étendard je francúzske bojové lietadlo, schopné operovať z paluby lietadlovej lode. Toto jednomotorové lietadlo bolo vyvinuté spoločnosťou Dassault Aviation a vo francúzskom námorníctve nahradilo Étendard IV.

Vznik a vývoj 
Počas 60. rokov 20. storočia slúžil na palube francúzskych lietadlových lodí Clemenceau a Foch palubné stíhačky Étendard IV. Od začiatku  sedemdesiatych rokov však francúzske námorníctvo lietadlo s rozšírenými spôsobilosťami. Prikláňalo sa k nákupu amerického A-7 Corsair, ale domáca spoločnosť Dassault prišla s ponukou jednoduchej a modernizovanej verzie Étendard IV. Ako sa neskôr ukázalo, išlo o klasickú obchodnícku fintu, pretože nový Super Étendard bol prinajmenšom tak drahý ako Corsair.

Vtedajší francúzsky minister obrany Michel Debré dňa 19. januára 1973 oficiálne schválil vývoj viacúčelového lietadla Super Étendard, ktoré nakoniec nahradilo Étendard IV, Crusader a Alizé. Objednávka na 100 nových lietadiel bola podpísaná 4. septembra 1973.

Prvý prototyp Super-Étendard 01 vznikol prerobením lietadla Étendard IV M s palubným číslom 68 a prvýkrát vzlietol 28. septembra 1974. Toto lietadlo bolo použité na otestovanie vyvíjaných motorov a na aerodynamické skúšky.

Prvé sériovo vyrobené lietadlo, poháňané motorom Snecma Atar 8 K 50, sa vznieslo k oblohe 24. novembra 1977. Prvá letka, sformovaná zo stíhačiek Super Étendard, vznikla v septembri 1978.

Konštrukcia 
Super Étendard je strednoplošník s celokovovou konštrukciou. Krídla majú rozpätie , kvôli prevádzkovaniu na lietadlovej lodi sú však skladacie. Ich šípovitosť je okolo 45 stupňov. 

Lietadlo je poháňané jedným prúdovým motorom SNECMA Atar 8K-50 bez prídavného spaľovania. S maximálnym ťahom 49 kN neboli jeho letové výkony oveľa lepšie, ako bolo možné dosiahnuť s Etendard IV, avšak jeho avionika predstavovala značný skok.

Palubný rádiolokátor Thomson-CSF Agave umožňoval navádzať nové francúzske protilodné strely Exocet. Jedným z hlavných technických vylepšení bol centrálny počítač UAT-40, ktorý riadil väčšinu dôležitých misijných systémov.

V deväťdesiatych rokoch došlo k významnéj modernizácii Super Étendardu, ktorá zahŕňala výkonnejší počítač UAT-90 a nový radar Thomson-CSF Anemone s dvojnásobným dosahom. K ďalším vylepšeniam patril značne prepracovaný kokpit podľa konceptu HOTAS (Hands-On-Throttle-And-Stick). Pilot tak môže prepínať medzi zbraňovými systémami a priebežne voliť najvhodnejší režim radaru bez toho, aby musel dať ruky preč z plynovej alebo riadiacej páky. Celkovo bolo na tento štandard zmodernizovaných 48 lietadiel. Začiatko 21. storočia získal Super Étendard nové prostriedky elektronického boja, kabínu kompatibilnú s okuliarmi na nočného videnia, nový inerciálny dátový systém čiastočne integrujúci GPS a lietadlo malo integrovaný laserový značkovač Damocles.

Super Étendard mohol niesť taktické jadrové zbrane, spočiatku to boli len gravitačné bomby, ale v deväťdesiatych rokoch minulého storočia boli integrované aj riadené strely atómovou hlavicou ASMP. Lietadlo bolo taktiež vyzbrojené celým radom laserom navádzaných bômb. Lietadlo však pred pristátim na lietadlovej lodi muselo odhodiť do mora všetku nepoužitú muníciu.

Používatelia

Súčasní používatelia 
 Argentína
Argentínske námorníctvo

Minulí používatelia 
 Francúzsko
Francúzske vzdušné sily

 Irak
Iracké vzdušné sily

Špecifikácie

Technické údaje 
 Posádka: 1 
 Dĺžka: 
 Rozpätie: 
 Výška: 
 Nosná plocha : 
 Hmotnosť (prázdny): 
 Maximálna vzletová hmotnosť: 
 Pohonná jednotka: 1 × dvojprúdový motor Snecma Atar 8K-50 s ťahom 49 kN

Výkony 
Maximálna rýchlosť: /h
 Bojový rádius: 
 Dolet: 
 Dostup:  
 Plošné zaťaženie: /m²
 Ťah/Hmotnosť: 0,42

Výzbroj 
 2 kanóny  DEFA 552 kalibru  so zásobou munície 125 ks
 6 externých závesov (4 pod krídlami a 2 pod trupom) s nosnosťou do 
 Strely vzduch-vzduch:
 2x R.550 Magic
 Strely vzduch-zem:
 1x riadená strela s atómovou hlavicou ASMP
 1x protilodná strela AM39
 2x AS-30L
 Bomby:
 1x atómová bomba AN-52
 1x konvenčné bomby bez navádzania alebo s laserovým navádzaním

Referencie 

Francúzske stíhacie lietadlá
Super Étendard
Francúzske útočné lietadlá
Francúzske palubné lietadlá